Lausuntopyyntönne 23.11. OM 8/31/2007

Käräjäoikeusverkoston kehittäminen -työryhmämietintö

	Mietintöön sisältyy sen toimeksiannon mukaisesti ehdotus käräjäoikeuden toimipaikoiksi. Toimeksianto ei määrittele työryhmän ehdotuksen tavoitteita näiltä osin niin täsmällisesti kuin tuomiopiirien koon ja määrän osalta ja jättää työryhmän harkittavaksi, tuleeko verkoston sisältää sivutoimipisteitä eli nykyisenkaltaisia sivukanslioita. Työryhmän on kuitenkin toimeksiannon mukaan kiinnitettävä huomiota maantieteellisiin etäisyyksiin, liikenne-yhteyksiin ja sivutoimipisteen arvioituihin asia- ja asiakasmääriin. Ehdotus pohjautuu pääasiassa voimassa olevaan maakuntajakoon.

Pohjois-Karjalan osalta mietinnön toimenpiteiden toteuttaminen johtaa Nurmeksen käräjäoikeuspiirin liittämisen Joensuun käräjäoikeuspiiriin ja siirtymävaiheen jälkeen Nurmeksen sivukanslian lakkauttamiseen. Lisäksi  Joensuun käräjäoikeuspiirissä lakkautuvat Ilomantsin, Outokummun  ja Tohmajärven istuntopaikat sekä entisessä Nurmeksen käräjäoikeuspiirissä Lieksan istuntopaikka. Työryhmä perustelee näitä supistustoimenpiteitä  entistä enemmän sähköisten välineiden käytön lisääntymisessä asioiden käsittelyssä ja tiettyjen kiinteistöihin liittyvien asioiden siirtymisestä oikeuslaitokselta maanmittauslaitokselle.

Työryhmän ehdotuksessa todetaan toimitiloista, että jo nyt on sovittu oikeustalojen peruskorjauksista Lappeenrannassa, Joensuussa ja Ylivieskassa. Joensuun oikeustalon peruskorjauksessa otetaan huomioon tuomiopiirin laajennus siten, että Nurmeksen käräjäoikeuden henkilöstö voidaan siirtää Joensuuhun.

Pohjois-Karjalan maakuntaliitto korostaa nimenomaan Pielisen Karjalan väestölle aiheutuvaa haittaa sivukanslian lakkauttamisesta. Pohjois-Karjalan maakuntaliitto toteaa, että Nurmekseen jää edelleen oma käräjäoikeuden pääkanslia ja että Pielisen Karjalan alueelle jäisivät edelleen nykyiset istuntopaikat. Ehdotuksessa tulisi ottaa huomioon pitkä etäisyys 
Joensuuhun (128 km) ja siten säilyttää Nurmeksessa sivukanslia.

Lisäksi Pohjois-Karjalan maakuntaliitto toivoo ehdotuksessakin mainittujen summaaristen asioiden hoidon keskittämistä koko maan osalta Joensuun oikeustaloon. 

POHJOIS-KARJALAN MAAKUNTALIITTO
Maakuntahallitus

Pentti Hyttinen		Jari Aho
maakuntajohtaja	hallinto- ja talousjohtaja